open-index/open-wikipedia-markdown huggingface dataset:
Səhl ət-Tüstəri

**Əbu Məhəmməd Səhl ibn Abdullah ibn Yunus ibn İsa ibn Abdullah ibn Rəfi ət-Tüstəri** (; ) — sufi və təfsirçi.

## Bioqrafiyası
Hicri 203-cü (818) ildə dünyaya gəlib. Səhlin "Tüstəri" nisbəsindən Xuzistanın (İran) Tüstər məntəqəsində dünyaya gəldiyi məlum olur. Həyatı haqqındakı məlumatların çoxunun mənbəyi mənqibələrdir. Dayısı Məhəmməd ibn Səvvarın təlkin və təşviqi ilə uşaqlıq vaxtlarından sufiliyə yönəlmişdir. Sufiliklə bağlı Bəsrəyə və Abadana səfərlər etdikdən sonra yenidən Tüstərə qayıtmışdır. Həcc ziyarətinə getdiyi vaxtda Zinnun əl-Misri ilə tanış olmuşdur. Yaşadığı ərazi Abbasilər, Səffərilər və Zəncilər arasındaki hakimiyyət mübarizələrinin baş verdiyi bir yeri idi. Ona görə də, Səhl Bəsrəyə köçmək məsburiyyətində qaldı. Bəzi mənbələr onun Bəsrəyə siyasi səbəblərlə bağlı deyil, dini-məzhəbi səbəblərlə bağlı köçmək məcburiyyətində qaldığını qeyd etmişlər. Bir rəvayətə görə onun metafizik varlıqlarla danışdığını iddia etməsi, əhalinin narazılığına səbəb olmuş və o buna görə də Bəsrəyə köçmüşdür. Digər bir rəvayətə görə isə o, "*qulun hər nəfəsdə tövbə etməsi fərzdir*" demişdir. Onun bu sözü mənəvi elmlərdəki şöhrətinə paxıllıq edən fəqihlərin etirazına səbəb olmuş və əleyhində aparılan fəaliyyətlər ucbatından Bəsrəyə köçmək məcburiyyətində qalmışdır. Səhl ət-Tüstəri Məhərrəm ayında hicri 283-cü (mart 896) ildə Bəsrədə vəfat etmişdir. Həllac Mənsur, Əbu Məhəmməd əl-Cəriri və Bərbəhari onun tələbələrindən bəziləridir.

## Əsərləri
Mənbələrdə Səhlin 10-dan əsərin müəllifi olduğu qeyd olunub. Bu əsərlərdən heç birinin Səhl tərəfindən qələmə alınmaması başda təfsiri olmaqla bu əsərlərə şübhə ilə baxılmasına səbəb olmuşdur. Onun nisbət olunan əsərlər bunlardır: *Təfsirül-Quranil-əzim* (*Təfsirüt-Tüstəri*), *əl-Müərəzə vər-rəd alə əhlil-firaq və əhlid-dəavə fil-əhvəl*, *Risalə fil-hüruf*, *Risalə fil-hikəm vət-təsəvvüf* (Süleymaniyyə kitabxanası, Ayasofiya, №&nbsp;4128/4), *Mənaqibü əhlil-haqq və mənaqibü əhlil-lah*, *Lətaifül-qəsas fi qisasil-ənbiya*, *Məqalə fil-mənhiyyət* (Tehran Universitetinin Hüquq Fakültəsinin kitabxanası №&nbsp;251), *Kəlamü* (*Kəlimətü*) *Səhl ibn Abdillah ət-Tüstəri*.

## İstinadlar
Müqəddəs Pavel kafedralı (Sent-Pol)

**Müqəddəs Pavel kafedralı** () — Sent-Pol şəhərində yerləşən Roma-Katolik kilsəsi.
## Tarixi
Müqəddəs Pavel və Minneapolis Arxiyeparxiyası adlandırılan ərazidəki ilk kilsə binası, Keşiş Lusyen Qaltierin təşəbbüsü ilə inşa edilmiş kiçik bir ağac kapellası idi. 7.6 metr uzunluğunda və 5.5 metr enində olan kapella, 1 Noyabr 1841-ci ildə təqdis edildi. Cozef Kretin 1851-ci ilin iyulunda yeni qurulan Müqəddəs Pavel Yepiskopluğunun yepiskopu təyin edildikdə, ağac kapellası ilk kafedral oldu. Kretin dərhal Müqəddəs Pavelin sürətlə böyüyən əhalisinə xidmət etmək üçün daha böyük bir kilsə inşa etməyə başladı. İkinci kilsə binası üç mərtəbəli idi, birinci mərtəbədə kitabxana, mətbəx və məktəb vardı. İkinci mərtəbədə kilsə və dini heyət üçün ofislər və yaşayış yerləri yerləşirdi. İkinci bina hələ də yeparxiyanın ehtiyacları üçün çox kiçik idi, buna görə də 1853-cü ildə üçüncü bir kafedral tikmək planları irəli sürüldü. Binanın inşasına 1854-cü ildə başlandı və 1858-ci ildə tamamlandı. Üçüncü kafedral daşdan inşa edilmişdi, 53 metr uzunluğunda və 30 metr enində idi, lakin xərcləri azaltmaq üçün demək olar ki, heç bir bəzəyi yox idi. Thomas Qris kafedral tamamlandığı zaman yepiskop idi.

Hazırki kafedralın inşası 1904-cü ildə Baş Yepiskop Con İreland tərəfindən başlanmışdır. Ərazi əvvəllər sahibkar Norman Kittsonun köhnəlmiş malikanəsi tərəfindən tutulmuşdu. Torpaq satın alınaraq arxiyeparxiyaya bağışlandı. İrelandın rəhbərliyi ilə arxiyeparxiya, 1904-cü il Sent Luis, Missuri Dünya Sərgisinin baş memarı olan tanınmış Fransız memarı Emmanuel Luis Masquerayı işə götürdü və tikinti 1906-cı ildə başladı. Onun 1 milyon dollar büdcəsi var idi və kafedral Avropa klassik kilsə mövzuları ilə layihələndirildi. 

## İstinadlar

## Xarici keçidlər

* 
* Roman Catholic Archdiocese of Saint Paul and Minneapolis website
Müqəddəs İohann kilsəsi (Limerik)

**Müqəddəs İohann kilsəsi** () — Limerik şəhərində yerləşən Roma-Katolik kilsəsi. Memar Fiilip Çarlz Hardvick tərəfindən layihələndirilmişdir. Kilsənin təməli 1857-ci ildə qoyulmuş və ilk mərasim 7 Mart 1859-cu ildə baş tutmuşdur. O, 1753-cü ildə əsası qoyulmuş kapellanı əvəz etmişdir.

## Tarixi
1855-ci və 1861-ci illər arasında İngilis memar Fiilip Çarlz Hardvick kafedralı layihələndirmək üçün sifariş qəbul etdi. O dövrdə o, Adare Manor üzərində bəzi işlərlə məşğul idi. 1 May 1856-cı ildə təməl daşı qoyuldu və bina 1859-cu ildə təqdis edildi, lakin 1861-ci ilə qədər tamamlanmamış qaldı. Orijinal quruluşun inşası Patrik Kenna tərəfindən həyata keçirilmişdir. Tomas Burne 1879-cu ildə qüllə və zirvənin sonrakı tikintisini bitirib. Qüllənin inşası 1882-ci ilin sentyabrında baş verən fırtına zədəsi səbəbindən təxirə salınmışdır. Daxili təmir işlərindən sonra, 1894-cü ildə kafedral Kardinal Loqu tərəfindən təqdis edilmişdir. Orijinal skamyaların, abidələrin və döşəmə plitələrinin böyük bir hissəsi qorunub saxlanmışdır. Yepiskopun taxtı 1894-cü ildə Münxendə istehsal edilmişdir və sonradan oradan götürülmüşdür. 
## Memarlığı
Kafedral Qotika üslubunda inşa edilib. M.A. Hennessi 1879-cu və 1883-cü illər arasında inşa edilmiş qülləyə əlavələr edib. Qüllə tamamlandığı zaman İrlandiyadakı ən hündür qüllələrdən biri olub. Ümumi memarlıq minimal xarici bəzək və kiçik pəncərələrlə "ciddi" olaraq təsvir edilmişdir. Fasadda yalnız bir heykəl var. Müqayisədə,qüllə və zirvə daha çox dekorativ bəzəklərə malikdir.

1893-cü və 1894-cü illər arasında interyer, Birminhemdəki Müqəddəs Çad Katedralından ilhamlanan sığınacağın yenidən qurulması da daxil olmaqla, Yepiskop Edvard Tomas O'Dvyer tərəfindən təmir edilmişdir. Bu iş Volter Doolin və Messrs Ryan Limerik tərəfindən həyata keçirilmişdir. İnteryer yenidən II Vatikan Şurası ilə əlaqədar dəyişiklikləri nəzərə almaq üçün dəyişdirilmişdir.

Qurbangah Limerik mərmərindən hazırlanmışdır və İbrahimin qurbanını təsvir edən bir oymağa malikdir.

## İstinadlar

## Xarici keçidlər

* St John's Cathedral from Limerick Diocese website
* Website in memory of the Hardwicks
* St. John's Cathedral History From Limerick's Life
30-cu Türkiyə hökuməti

**30-cu Türkiyə hökuməti** və ya **I. Dəmirəl hökuməti** — Süleyman Dəmirəlin rəhbərliyi ilə Ədalət Partiyası tərəfindən qurulan hökumət. Hökumət 27 oktyabr 1965-ci ildən 3 noyabr 1969-cu ilə qədər xidmət etdi.

## Arxa planı
Ədalət Partiyası 10 oktyabr 1965-ci ildə keçirilən seçkilərdə böyük fərqlə qalib gəldi və partiyanın sədri Süleyman Dəmirəl hökuməti qurdu.

## Kabinet

1969-cu il oktyabrın 12-də keçirilən seçkilərdən sonra hökumət sona çatdı. Seçkilərdə Ədalət Partiyası qalib gəldi və Süleyman Dəmirəl növbəti hökuməti qurdu.

## Həmçinin bax
* Türkiyə hökumətlərinin siyahısı

## İstinadlar

## Xarici keçidlər
Hafiz Nəsibov

**Nəsibov Hafiz Qənbər oğlu** () — Azərbaycan Respublikası Ali Məhkəməsinin Cinayət kollegiyasının sədri, hakim.

## Həyatı
1988-ci ildə Kuibışev Dövlət Universitetini bitirib. 1979-cu ildə Kuibışev metallurgiya zavodunda montajçı işləyib.

1979–1980-ci illərdə Azərbaycan SSR Avtomobil Nəqliyyatı Nazirliyinin tikinti-quraşdırma İdarəsində dülgər, 1982–1986-cı illərdə Kuybışevsk ixtisaslaşdırılmış istehsal zavodunun "Rostorqmontaj" Trestinin çilingəri vəzifəsində işləyib.

1986-cı ildə Bakı şəhəri Oktyabrsk rayonu Xalq məhkəməsinin katibi, 1988–1989-cu illərdə Azərbaycan SSR Mənzil-Kommunal Təsərrüfatı Nazirliyinin baş hüquq məsləhətçisi olub.

1989–1990-cı illərdə Kuibışev vilayətinin Borsk rayonu prokurorluğunun müstəntiqi, 1990–1994-cü illərdə Azərbaycan Mənzil-Kommunal Təsərrüfatı Nazirliyinin baş hüquq məsləhətçisi olub.

1994–2000-ci illərdə Naxçıvan Muxtar Respublikası Hərbi Məhkəməsinin, 2000–2003-cü illərdə isə Naxçıvan Muxtar Respublikası Ali Məhkəməsinin hakimi olub.

2003–2007-ci illərdə Naxçıvan Muxtar Respublikası Ali Məhkəməsinin ağır cinayət işləri üzrə birinci instansiya kollegiyasının sədri olmuşdur.

2007–2010-cu illərdə Naxçıvan Muxtar Respublikası Ali Məhkəməsinin Hərbi Məhkəmə işləri üzrə məhkəmə kollegiyasının sədri olub.
2010-cu ildən Azərbaycan Ali Məhkəməsinin hakimidir.

6 may 2020-ci ildən Azərbaycan Ali Məhkəməsinin cinayət işləri üzrə kollegiyasının sədridir.

## Təltifləri
2008-ci ildən Azərbaycan Respublikasının əməkdar hüquqşünasıdır.

21.11.2008-ci ildə Azərbaycan Respublikası Prezidentinin Sərəncamı ilə hakim vəzifəsini nümunəvi yerinə yetirdiyinə görə "Tərəqqi" medalı ilə təltif edilmişdir.
11.02.2023-cü ildə Azərbaycan Respublikası Prezidentinin Sərəncamı ilə 3-cü dərəcəli "Vətənə xidmətə görə" ordeni ilə təltif edilmişdir.

## İstinadlar
Bremen kafedralı

**Bremen kafedralı** və ya **Müqəddəs Pyotr kafedralı** ()&nbsp;— Bremen şəhərinin mərkəzində yerləşən kilsə. Kafedral Almaniyanın Protestan Kilsəsi şəbəkəsinin üzvü olan Bremen Evangelist kilsəsinə məxsusdur. 1973-cü ildən etibarən tariixi abidə kimi qorunur. UNESCO Ümumdünya irsi siyahısına daxil edilib.

## Tarixi
Bremen kafedralı orta əsrlərə aid bir tikilidir. Ən qədim görünən strukturlar iki kriptdir. Roman üslubunda və qumdaşından tikilmiş son hissələr qərb fasadının aşağı mərtəbələri və qərb qüllələridir. 1220-ci illərin sonlarından etibarən kərpicdən divarlar tikilmişdir ki, bunlar da qismən qumdaşı ilə örtülmüşdür. Yalnız cənub şapel sırasının xarici divarı açıq kərpicləri göstərir. Müqəddəs Pyotr kafedralı Avropanın ən böyük tarixi kərpic strukturlarından biridir, lakin çoxlu daş strukturları da özündə birləşdirdiyi üçün Kərpic Qotikası kateqoriyasına daxil edilmir. 1888-1901-ci illər arasında baş tutan böyük bərpa zamanı qərb qüllələri və qərb fasadının böyük hissəsi əvvəlki strukturlara yaxın şəkildə yenidən tikildi. Kəsişmə qülləsi isə yeni əlavə edilmişdir və Vorm kafedralının orta əsrlərə aid kəsişmə qülləsi nümunə götürülmüşdür. Transeptlər və şimal nefinin üzərindəki damlar yenidən qurulub.

Bremen kafedralının hazırkı yerində təsdiq edilə bilən ilk kilsə strukturu, Frizlilərə xristianlığı yayan ilk missionerlərdən biri olan Müqəddəs Villehad tərəfindən Vezer çayına baxan yüksək bir nöqtədə tikilmiş taxta bir kilsə idi. Bu kilsə Bremen Yeparxiyasının yaradılması ilə əlaqədar olaraq təxminən 789-cu ildə inşa edilmişdir və Villehad ilk yepiskop olmuşdur. Villehad həmin il vəfat etmişdir. Cəmi üç il sonra Saksonlar Bremenə və onun kiçik taxta kafedralına hücum edib yandırdılar. Onun heç bir izi qalmadı. Yeparxiya 13 il boş qaldı və 805-ci ildə Yepiskop Villeriçin dövründə yenidən bərpa edildi. Müqəddəs Pyotr kafedralı Yepiskop Villerih tərəfindən yerli qumdaşından bir neçə mərhələdə inşa edilmişdir.

845-ci ildə Danimarkalılar tərəfindən Hamburqun talan edilməsindən sonra Bremen, 848-ci ildən 865-ci ildə ölümünə qədər yeparxiyanı idarə edən Arxiyepiskop Müqəddəs Ansqarın rəhbərliyi altında Bremen və Hamburq Arxiyepiskopluğunun mərkəzi oldu. O, Şimali Avropada xristianlığın yayılmasında ən görkəmli missionerlərdən biri idi və Danimarkalıların və İsveçlilərin xristianlığı qəbul etməsinin başlanğıcı kimi tanınır. Onu Arxiyepiskop Rimbert əvəz etdi.

## İstinadlar

## Xarici keçidlər

* 
* Die „romanischen“ Westportale des Bremer Doms – wahrscheinlich aus der Zeit der Spätgotik (recent research)
* Historical descriptions in German with some illustrations
** Hermann Alexander Müller, ''Der Dom zu Bremen und seine Kunstdenkmale. Mit eingedruckten Holzschnitten und vier Tafeln nach Zeichnungen des Dombaumeisters Johann Wetzel''. C. Ed. Müller, Bremen 1861
** Historische Gesellschaft des Künstlervereins, ''Denkmale der Geschichte und Kunst der freien Hansestadt Bremen'' (1876), Erster Theil: Arthur Fitger, ''Der Dom''
** Architekten- und Ingenieurverein, ''Bremen und seine Bauten'' (1905), p. 75ff. Ernst Ehrhardt, ''Der Dom''
Koral Ridc Presviterian kilsəsi

**Koral Ridc Presviterian kilsəsi** () — Florida ştatının Fort-Loderdeyl şəhərində yerləşən və Amerika Presviterian Kilsəsinə məxusu kilsə. Bu kilsə 1960-cı ildə D.Ceyms Kennedi (1930–2007) tərəfindən qurulmuşdur. Kennedi ölümündən qısa müddət əvvələ qədər kilsənin baş pastoru vəzifəsində xidmət etmişdir.
## Tarixi
Kilsənin hazırkı binası 2300 nəfərlik tutuma malikdir və 3 fevral 1974-cü ildə evangelist Billi Qraham tərəfindən təqdis edilmişdir. Kilsə 16 may 1978-ci ildə Amerika Presviterian Kilsəsinə qoşulmuşdur. Koral Ridc 1983-cü ilə qədər "Cənub" kilsəsi adlanan Amerika Birləşmiş Ştatları Presviterian Kilsəsinin üzvü idi. 1978-ci ildən başlayaraq, baş pastor D.Ceyms Kennedi dövründə kilsənin həftəlik ibadətləri "Coral Ridge Hour" adı altında televiziyada yayımlanmış və nəticədə 3 milyondan çox izləyiciyə çatmışdır. Kennedinin ölümündən sonra 2007-ci ildə kilsədən yeni yayımların istehsalı dayandırılsa da, hazırda keçmiş fraqmentlərin və aktual xəbər bölümlərini özünün həftəlik yarım saatlıq televiziya proqramı "Truths That Transform"da yayımlayır.

Kilsə 22 may 1960-cı ildə D.Ceyms Kennedi tərəfindən qurulmuşdur. İlk vaxtlar bazar günləri ibadətlərə 45 nəfərlik icma kirayə olunmuş məktəb binasında baş tuturdu. 

Koral Ridc 1960-cı illərdə ABŞ-də ən sürətlə böyüyən Presviterian kilsəsi oldu və 1968-ci ilə qədər üzv sayı 1366-ya çatdı. 1960-cı illərin əvvəllərində tikilən ilk kilsə binasını artıq tuta bilmədiyi üçün, 1970-ci illərin əvvəllərində 2300 nəfərlik yeni ibadət zalının tikintisinə başlanıldı. Bu bina 92 metr hündürlüyündə bir qüllə ilə üstü örtülmüş və müasir üslubda dizayn edilmişdir. 21 dekabr 1973-cü ildə yeni binada ilk ibadətlər keçirildi. Fevral 1974-cü ildə ibadət zalı Billi Qraham tərəfindən rəsmi olaraq təqdis edildi. 1980-ci illərə qədər kilsənin üzv sayı bir neçə min nəfərə çatmışdı. 1970-ci ildə çəkilmiş "Like a Mighty Army" filmi, aktyor Kris Robinsonın Kennedi rolunda çıxış etdiyi və kilsədəki "Evangelism Explosion" hekayəsini təsvir edən bir əsərdir. 

## İstinadlar

## Xarici keçidlər

* Coral Ridge Presbyterian Church website
* LIBERATE website
* Westminster Academy website
* Recordings & Sheet Music
Sakre-Ker bazilikası (Brüssel)

**Sakre-Ker bazilikası**və ya **Müqəddəs Ürək bazilikası** (, )&nbsp;— Brüssel şəhərində yerləşən Roma-Katolik kiçik bazilikası və kilsəsi. Müqəddəs Ürəyə həsr edilmişdir və Parisdəki Sakre-Ker bazilikasından ilhamlanmışdır. Simvolik olaraq Kral II Leopold 1905-ci ildə Belçikanın müstəqilliyinin 75-ci ildönümü münasibətilə təməl daşını qoydu. Tikinti iki dünya müharibəsi səbəbilə dayandırıldı və yalnız 1970-ci ildə tamamlandı. Meşelen–Brüssel Metropolitan Arxiyeparxiyasına aid olan bu bazilika, sahəsinə görə dünyanın 14-cü ən böyük kilsəsi və Belçikanın ən böyük kilsəsidir.

## Tarixi
XIX əsrin ortalarında Kral I Leopold Brüsselin şimal-qərbindəki sakinləri olmayan Koekelberg təpəsini kral iqamətgahı ərazisinə çevirmək arzusunda idi. Onun ölümündən sonra oğlu Kral II Leopold Belçikanın müstəqilliyinin 50-ci ildönümünü qeyd etmək üçün orada Böyük Belçikalılara həsr olunmuş bir Belçika Panteonu tikmək fikrini irəli sürdü. Bu fikir Parisdəki Fransa Panteonundan ilhamlanmışdı. Lakin Belçika əhalisinin bu layihəyə marağı az olduğu üçün kral bu layihədən imtina etdi. 

1902-ci ildə II Leopold Parisdəki Sakre-Ker bazilikasını ziyarət etdi və ondan ilhamlanaraq öz ölkəsində Müqəddəs Ürəyə həsr olunmuş milli bir ziyarətgah kilsəsi tikmək qərarına gəldi. İkseldəki Namur qapısında milli Panteonunu tikmək fürsətini görən II Leopold Koekelberg ərazisinin Katolik Kilsəsinə verilməsini qəbul etdi və burada əvəzinə milli bazilika tikildi. 3,32 hektar ərazinin ianə sənədi 12 dekabrda imzalandı və 31 dekabrda kral fərmanı ilə təsdiq edildi.

Löven əsaslı memar Pyer Lanjerokun ilkin layihəsi, Fransa memarlıq nəzəriyyəçisi Ejən Viole-le-Dükün "ideal kafedralı"ndan ilhamlanan Neoqotika bazilikası idi. Lanjerok altısı yüz metr və ya daha çox hündürlükdə olan altı qüllə ilə bəzədilmiş bina təsəvvür edirdi. Bunlardan ən hündürü, kəsişmənin üstündə 146 metr hündürlüyə qədər ucalacaqdı.

## İstinadlar

## Ədəbiyyat
* 
* 
* 
* 
* 
* 

## Xarici keçidlər

* Official website of the National Basilica of the Sacred Heart
* Virtual visit of the Basilica of Koekelberg
* Discovery guide with high quality pictures of the Basilica of the Sacred Heart in Brussels
Salamanka Yeni kafedralı

**Salamanka Yeni kafedralı** () — Salamanka şəhərinin yerləşən iki kafedraldan biri. Salamanka yeparxiyasının mərkəzidir. 1533–1733-cü illər arasında inşa edilmiş və Qotika, Plateresko və Barokko üslubları qarışdırılmışdır. Kastiliyalı V Ferdinandın əmri ilə tikilmişdir. İspaniyanın ən böyük kafedrallarından biridir və 92 metr hündürlüyündəki zəng qülləsi də ən hündür qüllələrdən biridir.
## Tarixi
Yeni Kafedral 1513–1733-cü illər arasında Köhnə Kafedralı qoruyaraq inşa edilmişdir. Əvvəlcə onu sökmək fikri irəli sürülsə də, yeni kafedralın tikintisi davam edərkən köhnə kilsəni möminlər üçün açıq saxlamaq qərarı verildi. XVIII əsrdə tikinti işləri başa çatdıqdan sonra onu sökmək fikri yenidən nəzərdən keçirildi və bu səbəbdən Köhnə Kafedral bu günə qədər qorunub saxlanıldı. Bununla belə Yeni Kafedralın cənub divarı Köhnə Kafedralın şimal divarına söykənir, bu da köhnə məbədin daxili hissəsində möhkəmləndirilməli oldu və yan nefi yeni tikinti ilə qismən azaldıldı. Yeni kafedralın qülləsi Köhnə Kafedralın zəng qülləsi üzərində inşa edilmişdir.

Yeni kafedralın tikintisi fikri XV əsrdə, xüsusilə Salamanka Universitetinin güclü cazibəsi səbəbilə şəhərin demoqrafik artımı nəticəsində ortaya çıxdı. Buna görə də Köhnə Kafedral o zamanlar "kiçik, qaranlıq və alçaq" görünürdü. Onlar Katolik Kral Araqonlu II Ferdinand) dəstəyinə malik idilər. Kral 1509-cu ildə Toledo və Sevilyada işləmiş memarlar Antón Eqas və Alonso Rodriqes Salamankaya yeni məbədin layihəsini hazırlamaq üçün göndərdi.

Baş Kilsə düzbucaqlı plana malikdir və mərkəzi nefin digər hissələri ilə eyni dizayna malik ulduzvari tağla örtülmüşdür, lakin bucaqlı və rəngli olması ilə fərqlənir.

Kilsədədə qurbangah yoxdur, çünki Alberto de Çurriqera tərəfindən hazırlanmış və yalnız 11 il əvvəl tamamlanmış qurbangah 1743-cü ildə sökülmüşdür. Onu Ventura Rodriqesin layihələndirdiyi mərmər tabernakl ilə əvəz etmək planlaşdırılırdı ki, bu da transeptdə günbəzin altında yerləşəcəkdi. Lakin layihə yüksək xərclər səbəbilə həyata keçirilə bilmədi. Kafedral Muzeyi Román Bravo Riesko tərəfindən hazırlanmış onun bir modelini qoruyur. Daş divar üzərində tünd qırmızı rəngli bir pərdə və 1624-cü ildə Esteban de Rueda tərəfindən hazırlanmış və Antonio Qonsales tərəfindən rənglənmiş Müqəddəs Məryəmin Göyə Qaldırılması təsviri var. Ona müşayiət edən mələklər Fransisko Sançezin əsəridir.
## Qalereya

File:Street (32057242177).jpg|Salamanka Yeni kafedralı axşam vaxtı
Fachada norte de la Catedral Nueva de Salamanca.jpg | Xarici görünüşü
Salamanca, Catedral Nueva-PM 16879.jpg | Salamanka Yeni kafedralının xaricı divarları.
Fachada sur de la Catedral Nueva de Salamanca.jpg |Əsas qüllə.
Salamanca - Catedral Nueva, exterior 11.jpg|Qülləsi.
Cimborrio de la Catedral Nueva de Salamanca de noche.jpg|Salamanka Yeni kafedralı axşam vaxtı 
Salamanca Naves Catedral Nueva.jpg|İnteryeri.
File:68506-Salamanca (49093019313).jpg|Pəncərələri
File:Sillería de coro de la Catedral Nueva de Salamanca.jpg|İbadət yeri


## İstinadlar

## Xarici keçidlər

* Cathedrals of Salamanca
Məhəmmədlu Abbasi

**Məhəmmədlu Abbasi** azərbaycanlı yazıçı, jurnalist, tərcüməçi.

## Həyatı
Məhəmmədlu Abbasi 1916-cı ildə Təbrizdə anadan olub.

1944-cü ildə SSRİ-İran Mədəni Əlaqələr cəmiyyətinin idarə heyətinə üzv seçilib. Təbrizdə nəşr olunan bir çox qəzet və jurnallarda yazıları ilə çıxış edib.

"Şairlər məclisi" təşkilatı 1945-ci ildə Vətən yolunda qəzetinin redaksiyasında yaradılıb. 1945-ci il yanvarın 7-də keçirilmiş cəmiyyətin ilk iclasında Məhəmmədlu Abbasi idarə heyətinə üzv seçilib. 

1945-ci ildə Azərbaycan Demokrat Firqəsinə üzv olub. 1945-ci il noyabrın 19-da Təbrizdə yaradılmış "Sovet Azərbaycanı dostları" cəmiyyətinin idarə heyətinin üzvü və katibi olub.

Azərbaycan Milli Hökuməti dövründə məktəb üçün dərsliklərin yazılması ilə məşğul olub.

Ölüm tarixi dəqiq məlum deyil. Ölümü ilə bağlı müxtəlif fərziyyələr var. Ənvər Uzuna görə Məhəmmədlu Abbasi Azərbaycan Milli Hökuməti dağıldıqdan sonra Tehrana köçüb. Lakin orda da təqiblərə məruz qalıb və illərlə həbsdə qalıb. Qılman İlkinə görə Məhəmmədlu Abbasi həbsdə, İsmayıl Şəmsə görə isə Məhəmmədlu Abbasi 1946-cı il dekabrın 12-də şah qoşunlarının əsgərləri tərəfindən başından güllə vurularaq öldürülüb.

1958-ci ildə E.Braunun "Tarixi-mətbuat və ədəbiyyati-İran dər dövreyi-məşrutiyyət" əsərini ingilis dilindən farscaya tərcümə edərək, ona geniş şərhlər və qeydlər yazıb.

## Xatirəsi
Azərbaycan SSR xalq şairi Süleyman Rüstəm Məhəmmədlu Abbasiyə şeir həsr edib.

2009-cu ildə türkiyəli ədəbiyyatşünas və Azərbaycan Yazıçılar Birliyinin üzvü olan Ənvər Uzun, Məhəmmədlu Abbasi haqqında kitab nəşr etdirib. O bu kitabda yazıçının "Azərbaycan" qəzeti və "Şəfəq" jurnalında yazdığı 35 məqaləni transliterasiya edərək toplayıb.

## Mənbə

### İstinadlar

### Ədəbiyyat

* 
* 
* 
* 
* 
* 
* 
* 

## Xarici keçidlər
Dryophytes femoralis

**Dryophytes femoralis** — Ağacqurbağaları fəsiləsinə aid qurbağa növü.
## Ümumi məlumat
Dryophytes femoralis müvəqqəti su hövzələrində yumurta qoyur. Yumurtalar adətən 24 saat ərzində açılır və çömçəquyruqlar 50-75 gün ərzində 11-15 mm uzunluğunda olan bala qurbağalara çevrilir. Çömçəquyruqlar olduqca dəyişkəndir, sincab ağac qurbağası kimi, yırtıcı olan əqrəb sürfələrinin olması və ya olmaması, çömçəquyruqların qırmızı rəngli quyruq əmələ gətirməsinə səbəb olur.

Bir çox amfibiya növünün çömçəquyruqları kimi, Dryophytes femoralisin çömçəquyruqları da trematod yastı qurdları tərəfindən parazit infeksiyasına həssasdır. Bununla belə çömçəquyruqlar üzmə şəkli ilə infeksiyanın intensivliyini azaltmır, lakin bu parazitlərin baş və bədən bölgəsində infeksiya yaratma ehtimalını azaldır; əvəzində, onların üzmə davranışı parazitləri quyruq bölgəsinə yönləndirir, burada parazitlər tərəfindən infeksiya daha az zərərli təsir göstərir.

Dryophytes femoralis çox kiçik bir növdür, uzunluğu 25 ilə 38 mm arasında dəyişir. Rəngi dəyişkəndir, bəzən ləkəli qəhvəyi-boz, tünd qırmızı-qəhvəyi, boz və ya boz-yaşıl rəngdə olur, adətən belində tünd işarələr var. Cinsi dimorfizm mövcuddur, dişilər adətən erkəklərdən bir qədər böyükdür. Bədən incə, ayaqlar uzundur və daban göz səviyyəsinə qədər uzanır. Görünüşünə görə sincab ağac qurbağasına çox bənzəyir, lakin arxa ayaq uzadıldıqda budun arxa tərəfində görünən sarı, narıncı və ya ağ nöqtələr silsiləsi ilə fərqləndirilə bilər. Ayaq barmaqlarında böyük pərdələr var, lakin az pərdə var.

Dryophytes femoralis əsasən həşəratlarla qidalanır. Çoxalma mart ilə oktyabr arasında istənilən vaxt baş verir. Erkək xüsusilə alaqaranlıqda, ağaclar, kollar və bitki qruplarının içərisi kimi suya yaxın yerlərdən səs çıxarır. Dişi xəndək və ya müvəqqəti gölməçə kimi su hövzələrində 100 yumurtadan ibarət qruplar halında 800 ilə 2000 arasında yumurta qoyur. Yumurtalar suyun səthindən 2-3 santimetr dərinlikdə yerləşir. Çömçəquyruqlar təxminən iki aylıq olarkən tam inkişaf edir və metamorfoza hazır olur. Məlumatlar göstərir ki, onlar eyni çoxalma mövsümündə ikinci bir yumurta qrupu yarada bilərlər, bu da iki yumurta qrupunun olmasına imkan verir. Dryophytes femoralisin çömçəquyruqları yırtıcı tərəfindən təhrik olunan fenotipik plastikliyi nümayiş etdirə bilər.
## İstinadlar

## Xarici keçidlər
Kati Stimmer - Salzeder

**Kati Stimmer - Salzeder** (; ) — Almaniya şairi və musiqiçisi. O, xüsusilə dini və mənəvi mövzulara həsr etdiyi şeirləri və musiqi əsərləri ilə tanınır. 

## Həyatı
Kati Stimmer - Salzeder Yuxarı Bavariyanın Aşau-am-İnn qəsəbəsində anadan olub. O, 13 yaşından şeir yazmağa və musiqi bəstələməyə başlayıb. O, əsasən xristian motivləri və insanın mənəvi axtarışları ilə bağlı mövzulara toxunur. Yaradıcılığında sevgi, ümid, inam və daxili sakitlik kimi mövzular əsas yer tutur. 

Stimmer - Salzeder yaradıcılığı şeir və musiqinin vəhdətini əks etdirir. Onun bəstələri və yazıları Almaniya və digər Avropa ölkələrində böyük maraqla qarşılanır. O, çoxsaylı dini nəğmələr və ilahilər yazmışdır ki, bu əsərlər xüsusilə kilsə musiqisində geniş istifadə olunur. 

Stimmer - Salzeder yaradıcılığı təkcə musiqi sahəsində deyil, həm də ədəbiyyat sahəsində dərin iz buraxmışdır. Onun şeirləri və nəğmələri insanlara mənəvi güc verir və onları həyatın çətinliklərinə qarşı motivasiya edir. O, Almaniyada və digər Avropa ölkələrində dini və mənəvi musiqi sahəsində önəmli şəxslərdən biri hesab olunur. 

## İstinadlar

## Xarici keçidlər
* Webpräsenz ihres Verlags „Musik und Wort“ mit einigen Liedtexten und Notenblättern 
* Oberbayerischer Kulturpreis 2010 (mit Bild) 
* Liederverzeichnis von Kathi Stimmer-Salzeder auf *evangeliums.net*
Berta Hirs Baruh

**Berta Hirs Baruh** (; ) — Amerika yazıçısı, sosial işçi və qadın hüquqları müdafiəçisi. O, XIX əsrin sonları və XX əsrin əvvəllərində ABŞ-da qadınların səsvermə hüququ və sosial islahatlar sahəsində mühüm rol oynamışdır. 

## Həyatı
Berta Hirs Baruh 1876-cı ildə Almaniyanın Posen vilayətində anadan olmuşdur. 1876-cı ildə atası ilə birlikdə ABŞ-ın Konnektikut ştatının Nyu London şəhərinə köçmüşdür. Gənc yaşlarından poeziyaya maraq göstərmiş və yeniyetməlik dövründə yazdığı şeirlərdə Roza Havthorn Lathrop tərəfindən təşviq edilmişdir. O, Pensilvaniya Universiteti və Yel Universitetində təhsil almışdır.

Berta Hirs Baruh Los Angeles Times qəzetinin redaksiya heyətində çalışmışdır. 1906-cı ildə Los-Anceles şəhərində yaşamışdır. O, qadınların səsvermə hüququ hərəkatında fəal iştirak etmiş və 1905-ci ildə Los Anceles Səfərbərlik Assosiasiyasının rayon prezidenti olmuşdur. Həmin il 10-11 oktyabr tarixlərində Qadınlar Parlamenti və 12 oktyabrda Bərabər Səfərbərlik Liqasının rayon konvensiyası keçirilmişdir.

1908-ci ildə Baruh Los Angeles Yəhudi Qadınlarının Xarici Yardım Assosiasiyasının xəzinədarı olmuşdur. O, həmçinin Los Ancelesdə Optimist Klubunun bir filialını təsis etmiş və bu təşkilatda vəzifə tutan üçüncü qadın olmuşdur. Baruh Milli Yəhudi Qadınlar Şurasının Los Anceles filialının da qurucusudur.

Baruh 1912-ci ildə "Dress as a Social Factor" (Geyim Sosial Faktor kimi) adlı əsərini nəşr etdirmişdir. Bu əsərində o, geyimin cəmiyyətdəki rolunu və təsirini araşdırmışdır.
## İstinadlar

## Ədəbiyyat
* Knoles, Tully C. "What Is Nationality?" *Annual Publication of the Historical Society of Southern California* 10, no. 3 (1917): 5–12. Accessed March 22, 2020. doi:10.2307/41168739.
## Xarici keçidlər
İlza Qrafinya von Bredov

**İlza Qrafinya von Bredov** (; ) — Almaniya yazıçısı və jurnalisti. O, xüsusilə "Kartoffeln mit Stippe" adlı əsəri ilə tanınır. Onun əsərləri uşaqlıq xatirələri və ailə həyatını əks etdirən hekayələrlə zəngindir.
## Həyatı
İlza Qrafinya von Bredov 5 iyul 1922-ci ildə Şlezviqin (hazırda Polşa ərazisi) bağlı Teçhenau şəhərində anadan olub. O, ailədə üç uşaqdan ən kiçiyi idi. Atası Sigizmund Qraf von Bredov (1890–1970) və anası Ursula von Lieres und Vilkau (1881–1966) idi. Ailəsi ilə birlikdə Brandenburq əyalətinin Loçhov şəhərindəki meşəbəyinin evində böyümüşdür.

Gənc yaşlarında internat məktəbində təhsil almışdır. İkinci Dünya müharibəsi zamanı Reyx Əmək Xidmətində xidmət etmişdir. Müharibənin sonlarına yaxın ailəsi ilə birlikdə Brandenburqdan Aşağı Saksoniyaya qaçmışdır.

1950-ci illərin əvvəllərindən etibarən Hamburqda yaşayan İlza Qrafinya von Bredov qəzet və jurnallar üçün sərbəst jurnalist kimi çalışmış, reportajlar və qısa hekayələr yazmışdır. Onun ilk kitabı "Kartoffeln mit Stippe" 1979-cu ildə nəşr olunmuş və böyük uğur qazanmışdır. Bu əsər 1990-cı ildə ZDF tərəfindən üç hissəli televiziya filmi olaraq ekranlaşdırılmışdır.

İlza Qrafinya von Bredov həm bədii, həm də qeyri-bədii janrlarda bir çox əsər qələmə almışdır. Onun qeyri-bədii əsərləri arasında "Gieb Wasser in die Suppe, heiß alle willkommen" və "Die Küche meiner Kindheit" kimi mətbəx və yemək mövzularında yazılmış kitablar da mövcuddur.

İlza Qrafinya von Bredov 20 aprel 2014-cü ildə Hamburqda vəfat etmişdir.

## İstinadlar

## Xarici keçidlər
* ''Eine treue Hand.'' In: *[[Die Welt]].* March 22, 2002. (Article about her sister and Lochow estate)
Petra Köppinq

**Petra Köppinq** (; ) — Almaniya yazıçısı, siyasi xadimi. O, sosial bərabərlik və inteqrasiya məsələlərindəki fəallığı ilə tanınır. 
## Həyatı

Petra Köppinq 1958-ci ildə Almaniyanın Cənub-Qərb hissəsindəki Lüdviqsfelde şəhərində anadan olub. Gənclik illərində cəmiyyətdəki ədalət və sosial məsələlərə olan marağı onu sosial elmlər və siyasət sahəsində təhsil almağa yönəldib. Yüksək təhsilini Almaniyanın müxtəlif universitetlərində sosial elm və idarəetmə sahələrində tamamlayıb.

Petra Köppinq siyasətə olan marağını erkən yaşlardan başlamış və xüsusilə 1980-ci illərin sonlarından etibarən siyasi fəaliyyətə qoşulmağa başlamışdır. Almaniyanın sosial yönümlü siyasətindəki yeri sürətlə artmış və 1990-cı illərin əvvəllərində bir çox yerli sosial təşkilatlarda fəaliyyət göstərmişdir. Ən çox tanınan və diqqət çəkən vəzifələrindən biri, 2014-cü ildən bəri Saksoniya Ştatının İnteqrasiya və Sosial Məsələlər üzrə Dövlət Katibi vəzifəsini icra etməsidir. Bu vəzifə, onun sosial bərabərlik və cəmiyyətin müxtəlif təbəqələri arasında qarşılıqlı əlaqələri gücləndirmək sahəsindəki böyük rolunu göstərir. 

Petra Köppinq məqsədi, sosial inkluzivliyi və cəmiyyətin hər bir təbəqəsinin bərabər imkanlar əldə etməsini daha da irəlilətməkdir. Miqrantların, qadınların, uşaqların və əlillərin cəmiyyətdəki mövqeyini gücləndirmək və sosial ədaləti təbliğ etmək onun prioritetlərindən biri olaraq qalır.

Petra Köppinq 2025-ci ilin iyununda 1986-cı ildən üzv olduğu Almaniya Sosial Demokrat Partiyasının vitse-prezidenti seçilib.

## Əsəri
* 
## İstinadlar

## Xarici keçidlər
* Personal Website, archived version
* Short biography*.* at the :de:Landtag of Saxony 
* Petra Köpping on :de:abgeordnetenwatch.de
* Literature by and about Petra Köpping in the Saxon Bibliography
Drezden kafedralı

**Drezden kafedralı** və ya **Müqəddəs Üçlük Kafedralı** (), əvvəllər **Saksoniya Kral Sarayının Katolik Kilsəsi** () — Almaniyanın Drezden şəhərində yerləşən katolik kafedralı.

Həmişə şəhərin ən mühüm katolik kilsəsi olan bu kilsə, 1964-cü ildə Drezden-Meyzen Yeparxiyasının kafedralı statusuna yüksəldilmişdir. Almaniyanın Drezden şəhərinin tarixi mərkəzində, Elba çayının yaxınlığında yerləşir. Bu kilsə, Vettin sülaləsinin, o cümlədən Polşa monarxlarının dəfn yerlərindən biridir.

## Tarix

Hofkirşe, Drezdenin ən məşhur abidələrindən biri kimi qəbul edilir. Memar Qaytano Kiaveri tərəfindən 1738-1751-ci illərdə layihələndirilmişdir. Kilsə, Saksoniya kürfürstü və Polşa kralı III Avqust tərəfindən sifariş edilmişdir. Eyni zamanda protestant şəhəri olan Drezden, 1726-1743-cü illər arasında Frauenkirxa (Müqəddəs Məryəm Kilsəsi) kilsəsini inşa etmişdir. Şəhərin əhalisi əsasən protestant olsa da, onun hökmdarları katolik idi. Katolik kürfürst, kafedralı öz istifadəsi və digər yüksək rütbəli məmurlar üçün inşa etdirmiş və onu öz evi olan Drezden qəsri ilə bəzəkli bir yüksək mərtəbəli keçidlə birləşdirmişdir.

## İstinadlar

## Xarici keçidlər
Vesterkerk

**Vesterkerk kilsəsi** (Holland dilində tələffüz: [ˈʋɛstərˌkɛr(ə)k]; ingiliscə: *Western Church* (*Qərb Kilsəsi*)) — Niderlandın Amsterdam şəhərinin mərkəzində yerləşən Holland Protestant Kalvinizminə aid Reformasiya kilsəsi. Kilsə, Qraxtenqordel məhəlləsinin (Mərkəz rayonu) ən qərb hissəsində, Jordanın yanında, Prinsenqraxt və Kayzersqraxt arasında yerləşir.

## Tarix

Vesterkerk, memar Hendrik de Keyzerin dizaynı əsasında 1620-1631-ci illər arasında İntibah üslubunda inşa edilmişdir. Hendrik de Keyzer, daha əvvəl dizayn etdiyi Zuyderkerk kilsəsində dəfn edilmişdir. Vesterkerkin tikintisi onun oğlu Piter de Keyzer tərəfindən tamamlanmış və 8 iyun 1631-ci ildə təqdis edilmişdir. Kilsənin uzunluğu 58 metr (190 fut), eni isə 29 metr (95 fut) təşkil edir. Yüksək nef, iki aşağı yan neflə əhatə olunmuşdur. Üç nefli bazilika, eyni ölçülü iki transepti olan düzbucaqlı plana malikdir. Nəticə etibarilə, bu kilsənin planı bir-birinə bağlanmış iki Yunan xaçı formasını almışdır (patriarxal xaç).

## İstinadlar

## Xarici keçidlər

*Westerkerk , rəsmi sayt
Struktural şiddət

**Struktural şiddət** və ya **Struktural zorakılıq** — sosial quruluşun və ya sosial institutun insanların əsas ehtiyaclarını və hüquqlarını təmin etmələrinin qarşısını alma yolu ilə onlara zərər vurması forması.

Bu termin ilk dəfə norveçli sosioloq Yohan Qaltunqun 1969-cu ildə nəşr edilən "Zorakılıq, Sülh və Sülh Tədqiqatı" adlı məqaləsində istifadə edilmişdir. Qaltunqun göstərdiyi struktural şiddət nümunələri arasında institusionallaşmış irqi ayrı-seçkilik, seksizm və sinifçilik kimi hallar yer alır. Struktural zorakılıq və birbaşa zorakılıq qarşılıqlı asılı hesab olunur. Ailə zorakılığı, gender zorakılığı, nifrət cinayətləri, irqi zorakılıq, polis zorakılığı, dövlət zorakılığı, terrorizm və müharibə bu əlaqənin nümunələrindəndir. Struktural zorakılıq sosial ədalətsizliklə sıx şəkildə bağlıdır, çünki o, müxtəlif sosial quruluşlarda insanlara fərqli təsir göstərir.

Birləşmiş Millətlər Təşkilatının 2025-ci il hesabatında isə qeyd olunub ki, Yaxın Şərqdəki bəzi münaqişə zonalarında tutulan məhbuslara “yemək və tibbi yardımın verilməməsi” kimi hallar struktur zorakılıq nümunəsi kimi qiymətləndirilir.

## İstinadlar
Xəlifə ibn Xəyyat

**Əbu Əmr Xəlifə ibn Xəyyat ibn Xəlifə əş-Şeybani əl-Bəsri** (; ) — hədis hafizi, tarixçi və ənsab alimi.

## Bioqrafiyası
Həyatı haqqındakı məlumatlar olduqca azdır. Bəsrədə doğulub. Doğum tarixinin hicri 160-cı (777) il olduğu güman edilir. Mənşəyi naməlum olan Şəbab ləqəbi ilə tanınır. Atası və Babası hədis ravi olub. Çox az səhayət etdiyi güman edilən Xəlifə, Bəsrə alimlərindən başda qiraət olmaqla Quran elmləri, hədis, əxbər və ənsab öyrənmiş və hədis rəvayət etmişdir. Hədis rəvayət etdiyi şəxslər arasında başda atası olmaqla, İsmayıl ibn Uleyyə, Əbdürrəhman ibn Mehdi, Süfyan ibn Uyeynə, Yəhya əl-Qəttan, Mötəmir ibn Süleyman və Əbu Davud ət-Təyalisi vardır. Ondan da Buxari, Bəqi ibn Məhləd, İbn Əbu Asim, Abdullah ibn Əhməd ibn Hənbəl, Əbu Yəla əl-Mövsili, Dərimi, Əbdan əl-Əhvazi və Zəkəriyya əs-Saci hədis rəvayət etmişdir. Xəlifə hicri 240-cı (854–55) ildə vəfat etmişdir.

## Əsərləri
Xəlifə ibn Xəyyat *[[Kitabüt-Təbəqat]]* (*Təbəqatür-rüvət*), *ət-Tarix* və *Müsnədü Xəlifə ibn Xəyyat* adlı əsərlərin müəllifidir. İbn ən-Nədimin bildirdiyinə görə, Xəlifə *Kitabü Təbəqatil-qurra*, *Kitabü Tarixiz-zəmnə vəl-ürcan vəl-mərda vəl-ümyan* və *Kitabü Əczail-Quran və əşarih və əsbəih və ayətih* adlı əsərlərində müəllifidir.

## İstinadlar
Müqəddəs Məryəm kilsəsi (Qdansk)

**Müqəddəs Məryəm kilsəsi** (polyakca: *Bazylika Mariacka*, almanca: *St. Marienkirche*) — Polşanın Qdansk şəhərinin mərkəzində yerləşən Roma-Katolik kilsəsi və ko-kafedral. 1502-ci ildə Kərpic Qotika memarlıq üslubunda tamamlanan bu kilsə, dünyanın ən böyük kərpic kilsələrindən biridir və şəhərin ən mühüm abidələrindən biri olaraq tanınır. Yerli sakinlər tərəfindən "Gdanskin Tacı" (polyakca: *Korona Gdańska*) adlandırılır. Oliva Kafedralı ilə birlikdə Qdansk Arxiyeparxiyasına xidmət edir.

## Tikinti

Təməlqoyma mərasimi 1343-cü ildə baş tutsa da, hazırkı kilsənin tikintisi 1379-cu ildə başlamışdır. Müqəddəs Məryəm Kilsəsi, yan neflərə və transeptə malik bir zal kilsəsidir; onun xarici görünüşü əsasən Baltik dənizi yaxınlığındakı şəhərlərdə və ya qəsəbələrdə inşa edilmiş digər kilsə və məbədlərdən təsirlənmişdir ki, bu şəhərlər Hanza ittifaqının bir hissəsi idi. 1536-1572-ci illər arasında Müqəddəs Məryəm Kilsəsi eyni vaxtda həm Katolik, həm də Lüteran ibadətləri üçün istifadə edilmişdir. Bundan əlavə, 17-ci əsrin sonlarında Polşa kralları və Katolik ibadəti üçün Barokko üslubunda günbəzli yan kilsə inşa edilmişdir.

## İstinadlar

## Xarici keçidlər
*
* Church Book Records of inhabitants of Danzig, Evangelical St.Mary's Church since Reformation
* Organ set of the St. Mary's church (polyakca and almanca)
* History of pipe organs at St. Mary's Church from past till present  (ingiliscə, polyakca and almanca)
* Photos and history of St. Mary's Church in Gdańsk (polyakca)
Svettl abbatlığı

**Svettl abbatlığı** (almanca: *Stift Zwettl*) — Avstriyanın Aşağı Avstriya əyalətində, St. Pölten yeparxiyasında yerləşən Sistersian monastırı.

## Tarix

Svettl abbatlığı 1137-ci ildə Kuenrinqli I Hadmar tərəfindən Hayligenkroys Abbatlığının rahibi Herrmann ilə birlikdə təsis edilmişdir. Hayligenkroys Abbatlığının qolu olan bu monastır, Morimond xəttinə aid idi. Təsis 1139-cu ildə Hohenştaufen sülaləsindən olan Almaniya kralı III Konrad, 1140-cı ildə isə Papa II İnnokenti tərəfindən təsdiq edilmişdir və zaman keçdikcə bir çox başqa papalar və imperatorlar tərəfindən də təsdiqlənmişdir. Təsisçi ailənin bir neçə üzvü burada dəfn edilmişdir.

Monastır, Sistersian monastırlarının çoxu kimi, bir çay vadisinə, bu halda Kamp çayının bir əyintisinə inşa edilmişdir. Geniş binalar tikilmiş və kilsə, kapitl otağı və yataqxana 1159-cu ildə təqdis edilmişdir, baxmayaraq ki, bütün monastır 1218-ci ilə qədər tamamlanmamışdı. Svettl Abbatlığı tezliklə ordenin ən vacib monastırlarından birinə çevrildi.

## İstinadlar

## Xarici keçidlər

* Zwettl Abbey official website
Klayv Kassler

**Klayv Erik Kassler** (; ) — Amerikan macəra romanları yazıçısı və sualtı araşdırmalar edən alim. "Dirk Pitt" personajını əks etdirən triller romanları "The New York Times" qəzetinin ən çox satılan bədii əsərlər siyahısına, 20 dəfədən çox düşmüşdür. Kassler 60-dan çox gəmi qəzası yeri və çoxsaylı digər məşhur sualtı qalıqlarını kəşf etmiş, "Milli Sualtı və Dəniz Agentliyi"nin (NUMA) təsisçisi və sədri idi. O, 80-dan çox kitabın yeganə və ya əsas müəllifi olmuşdur. O, özünü, tez-tez kitablarında özü kimi təsvir edirdi. Onun romanları,müxtəlif başqa bədii əsərlərə ilham vermişdir.

## Erkən həyatı

Klayv Kassler İllinoys ştatının Aurora şəhərində Erik Edvard Kassler və Emi Adelin (qızlıq soyadı Hunnewell) ailəsində anadan olmuş və Kaliforniyanın Alhambra şəhərində böyümüşdür. Atası Almaniyadan, anasının əcdadları isə İngiltərədən idi.
"Dəniz ovçuları: Məşhur gəmi qəzaları ilə əsl macəralar" adlı xatirə kitabında Kassler atasının Birinci Dünya müharibəsi zamanı Qərb cəbhəsində Almaniya imperiyası ordusunda xidmət etdiyini açıqlamışdır. Bundan əlavə, Kasslerin əmilərindən biri "İmperator Alman Hərbi Hava Qüvvələri"ndə xidmət etmiş və 14 müttəfiq təyyarəsini vuraraq, as pilot olmuşdur.
O, 14 yaşında "Qartal Skaut" rütbəsinə layiq görülmüşdür. O, iki il "Pasadena City College"-də oxumuş, sonra Koreya müharibəsi zamanı ABŞ Hərbi Hava Qüvvələrinə qoşulmuşdur. "Hərbi Hava Qüvvələri"ndə xidmət edərkən çavuş rütbəsinə yüksəlmiş və "Hərbi Hava Nəqliyyat Xidməti" (MATS) üçün təyyarə mexaniki və uçuş mühəndisi kimi çalışmışdır.

## Karyera

Ordudan tərxis olduqdan sonra Kassler reklam sənayesində işləməyə başlamışdır, əvvəlcə mətn yazıçısı, sonra isə ölkənin ən uğurlu iki reklam agentliyinin yaradıcı direktoru kimi çalışmışdır. Öz vəzifələrinin bir hissəsi olaraq, Kassler radio və televiziya reklamları istehsal etmişdir, onların bir çoxu "Kann Şirləri Beynəlxalq Reklam Festivalı"nda mükafat da daxil olmaqla, beynəlxalq mükafatlar qazanmışdır.

## İstinadlar

## Xarici keçidlər

*
*NUMA website
* 
*Audio interview with Clive Cussler Talking about *The Chase*
*Clive Cussler Fans Website
*The Cussler Museum
* clivecussler.com.au
* Cussler Down Under newsletter
* 
*
Ken Follet

**Kennet Martin Follet** (; ) — 198 milyondan çox nüsxəsi satılmış triller və tarixi romanlar üzrə, uelsli yazıçı. Folletin kommersiya sahəsindəki sıçrayışı "İynənin Gözü" (1978) casus trilleri ilə gəldi. 1980-ci illərdə bu janrda daha çox bestseller yazdıqdan sonra, onun ən tanınmış əsəri və "Kingsbridge" seriyasında nəşr olunan ilk roman olan, orta əsrlər İngiltərəsində cərəyan edən epik roman, "Yerin Sütunları" (1989) ilə tarixi fantastika sahəsinə qədəm qoydu. O, "Əsrin Üçlüyü" də, daxil olmaqla hər iki janrda yazmağa davam edib. Onun bir çox kitabı "New York Times" ən çox satılanlar siyahısında birinci yer də daxil olmaqla yüksək yerlərə yüksəlib.

## Erkən həyatı və təhsili

Follet 5 iyun 1949-cu ildə Uelsin Kardiff şəhərində anadan olub. O, vergi müfəttişi Martin Follet və daha iki uşağı olan Lavinia (Vini) Folletin ilk övladı idi - Hanna və Ceyms. "Plymouth Brethren" valideynləri tərəfindən film və televiziya izləməkdən məhrum edilmiş, oxumağa erkən maraq göstərmiş, lakin yeniyetməlik yaşına çatana qədər laqeyd bir şagird olaraq qalıb. Ailəsi, o on yaşındaykən Londona köçdü və o, "Harrow Weald Grammar School" və "Pool Technical College"-də təhsilinə başladı.

1967-ci ildə o, fəlsəfə oxuduğu və mərkəz-sol siyasətdə fəal olduğu "London Universitet Kolleci"nə qəbul edildi. O, 1968-ci ildə Mary ilə evləndi və həmin il oğlu Emanuel anadan oldu. 1970-ci ildə məzun olduqdan sonra, üç aylıq aspirantura jurnalistika kursunu bitirdi və Kardifdəki "South Wales Echo" qəzetində təcrübəçi reportyor kimi işləməyə başladı. 1973-cü ildə qızı Marie-Claire anadan oldu.

## Karyera

Kardifdə üç il keçirdikdən sonra, "Evening News" üçün ümumi təyinatlı reportyor kimi Londona qayıtdı. İşin çətin olmadığını görərək, nəşriyyat üçün jurnalistikadan ayrıldı və 1970-ci illərin sonlarına qədər kiçik London nəşriyyatçısı "Everest Books"-un direktor müavini oldu. Axşamlar və həftə sonları hobbi kimi bədii yazı yazmağa başladı. Daha sonra o, avtomobilini təmir etmək üçün 200 funt sterlinqə ehtiyacı olanda kitab yazmağa başladığını və həmkarı jurnalistin triller üçün nəşriyyatçılardan aldığı avansın 200 funt sterlinq olduğunu söylədi.

## İstinadlar

## Xarici keçidlər

* 
* 
* Example Article Directory
* Schools Radio
*
Karter Braun

**Karter Braun** (; ) — Əsl adı **Alan Cefri Yeyts** () olan, dedektiv ədəbiyyatı üzrə ingilis əsilli avstraliyalı yazıçı.

## Karyera

Boş vaxtlarında o, "Invincible Press" tərəfindən qəbul edilən bir vestern yazdı və burada ona 20 funt sterlinq və ya hər 1000 söz üçün 1 funt sterlinq ödəndi. Tezliklə o, həmçinin "Horwitz Publications" üçün yazmağa başladı və burada "Paul Valdez" və "Tod Conway" təxəllüsləri ilə qorxu, elmi fantastika və detektiv hekayələr yazdı. Nəşriyyatçı onu cinayət janrı novellalarına və sonra da tammetrajlı detektiv romanlarına diqqət yetirməyə təşviq etdi, bunlardan birincisi "Murder is My Mistress" (1954) oldu. Bunlar "Peter Carter Brown" və "Peter Carter-Brown" təxəllüsləri ilə nəşr olundu.

"Horwitz" ona müəlliflik hüququ qarşılığında həftəlik 30 funt sterlinq gəlir təmin edən müqavilə bağlayaraq onu, tam zamanlı yazıçı olmağa cəlb etdi. 1950-ci illərin ortalarında Yeyts ildə iyirmiyə yaxın kitab yazırdı; onlar həmçinin İngiltərədə və Finlandiyada nəşr olunurdu. 1958-ci ildə "New American Library" onun romanlarını ("The Body" ilə başlayaraq) "Signet" etiketi altında və müəllif "Carter Brown" kimi göstərilməklə nəşr etməyə başladı, bu ad Amerika bazarı üçün ən uyğun hesab edildi. Nəticədə onun kitabları alman və yapon da daxil olmaqla on dörd dilə tərcümə olundu.

## İstinadlar

## Xarici keçidlər
* Petri Liukkonen, Carter Brown, Authors Calendar
*Carter Brown at Fantasticfiction.co.uk
*Carter Brown at Internet Book List (incomplete bibliography)
*Carter Brown / Alan Yates, Caroline Farr etc... bibliographies 1–2 at Hard-Boiled site (Comprehensive Bibliographies by Vladimir)
*AustLit: The Australian Literature Resource
Tayto Kubo

**Noriaki Kubo** () — Peşəkar olaraq **Tayto Kubo** kimi tanınan, "Bleach" (2001–2016) manqa seriyasının 2022-ci ilə olan tirajı 130 milyon nüsxədən çox çap olunan, yapon manqa rəssamı və personaj dizayneri.

## Karyera

Kubo 26 iyun 1977-ci ildə atasının şəhər şurasının üzvü vəzifəsində çalışdığı Hiroşima prefekturasında anadan olub. İbtidai məktəbdə oxuyarkən, "Saint Seiya" manqasını oxuduğu üçün artıq manqa rəssamı olmaq qərarına gəlmişdi. Onun ilk bir hissəli əsəri 1996-cı ildə "Weekly Shōnen Jump" üçün yazılmış "Ultra Murdar Ürəkli Maşın" idi. O, 1999-cu ildə "Weekly Shōnen Jump"da da nəşr olunan ilk manqası "Zombiepowder"ı yazıb. 2000-ci ildə ləğv edilməzdən əvvəl qısa 27 fəsil davam etdi. Müəllifin şərhlərinə əsasən, Kubo bu əsəri yazanda ciddi emosional travma vəziyyətində idi. Kubo daha sonra bildirdi ki, o, jurnalın həftəlik seriallaşmasına alışmayıb və öz fikirlərindən çox redaktorunun şərhlərinə diqqət yetirib.
Onun növbəti seriyası, şiniqami olub "Boşluqlar" kimi tanınan məxluqlarla döyüşən lisey şagirdi İçiqo Kurosaki haqqında olan "Bleach", eyni jurnalda 2001-ci ildə nəşr olunmağa başladı. Kubo əvvəlcə seriyanın seriallaşmasının beş ildən çox davam etməyəcəyini gözləyirdi. Orijinal hekayə konsepsiyası "Zombiepowder" ləğv edildikdən qısa müddət sonra "Weekly Shōnen Jump"a təqdim edildi, lakin rədd edildi. "Dragon Ball"ın yaradıcısı Akira Toriyama hekayəni görüb Kuboya ruhlandırıcı məktub yazıb. "Bleach" 15 il seriallaşdırıldı və 2001-ci ildən 2016-cı ilə qədər 698-dən çox fəsilə çatdı. Əlavə olaraq, seriyanın anime adaptasiyası 2004-cü ildən 2012-ci ilə qədər 8 il ərzində "TV Tokyo"da yayımlandı və 366-dan çox epizodu əhatə etdi. Manqa 2004-cü ildə öz kateqoriyasında Şoqakukan Manqa Mükafatının qalibi adlandırıldı. Kubo və Makoto Matsubara "Bleach" seriyasının iki romanını birlikdə yazıblar və onlar Shueisha tərəfindən "Jump Books" etiketi altında nəşr olunub. İlk "Bleach" filmi Yaponiyada 16 dekabr 2006-cı ildə, ikinci film 22 dekabr 2007-ci ildə, üçüncü film 13 dekabr 2008-ci ildə və dördüncü film 4 dekabr 2010-cu ildə yayımlanıb. Kubo həmçinin "Bleach B-Station" yapon radio proqramının 112-ci epizodunda da görünüb. Həmin proqramda Kubo "Bleach"ın baş personajı İçiqo Kurosakinin səs aktyoru Masakazu Morita tərəfindən müsahibə alınıb və azarkeşlərin bir neçə sualına cavab verib. 26 iyul 2008-ci ildə Kubo ilk dəfə ABŞ-a getdi və San Diego "Comic-Con"-da çıxış etdi.
Kubo, Madhousenin Anqo Sakaguchinin "Sakura no Mori no Mankai no Shita" və Ryunosuke Akutaqavanın "Hörümçək Toru" və "Cəhənnəm Ekranı" əsərlərinin anime adaptasiyaları üçün personaj dizaynlarını təmin etdi ki, bunlar da "Aoi Bungaku" seriyasının bir hissəsidir. 2018-ci ildə Kubo "Weekly Shōnen Jump"a qayıtdı və jurnalın 50-ci ildönümünə həsr olunmuş "Burn the Witch" adlı bir hissəli əsər nəşr etdi. Daha sonra, 2020-ci ildə bir hissəli əsər jurnalda mövsümi nəşr cədvəli ilə seriallaşdırıldı. 4 fəsildən ibarət birinci mövsüm 2020-ci ilin avqust-sentyabr aylarında nəşr olundu. Seriyanın ikinci mövsümü elan edilib.

## İstinadlar

## Xarici keçidlər
* 
* Tite Kubo's Official Twitter